
Broj predmeta: T16 0 KT 0014603 24
Foča, 28.07.2026. godine 
OSNOVNOM SUDU U TREBINJU
Na osnovu člana 43. stav 2. tačka z) i člana 241. Zakona o krivičnom postupku (Službeni glasnik Republike Srpske, broj 53/12, 91/17, 66/18 i 15/21) podižem:
O P T U Ž N I C U

PROTIV:

K.A.
Što je:
Dana 06.07.2024. godine oko 12,50 časova u ulici Petra Samardžića bb, opština Nevesinje, nehatno opšteopasnom radnjom i opšte opasnim sredstvom,  izazvao opasnost za život ljudi, usljed čega je nastupila teška tjelesna povreda kod jednog lica, na način da je prilikom upravljanja „paletarom“ i podizanja tereta u vidu 1200 kg šećera, u prisustvu radnika N..G, svjestan da preduzima opasnu radnju i da teret može pasti jer je nestabilan i povrijedi N. G.ali je olako držao da do toga neće doći,  zatražio od N. G. da mu pomogne na način da pridrži teret, a prilikom manipulacije sa paletarom i pomenutim teretom došlo je do pada tereta na oštećenu N. G., kojom prilikom je oštećena N. G. zadobila teške tjelesne povrede u vidu preloma stidne kosti karličnog prstena lijevo, te pukotinast prelom kuboidne kosti lijevog stopala
Dakle, nehatno opšteopasnom radnjom izazvao opasnost za život ljudi, usljed čega je nastupila teška tjelesna povreda kod jednog lica,

Čime je osumnjičeni počinio krivično djelo  Izazivanje opšte opasnosti iz člana 394. stav 6. u vezi sa stavom 4. i 1.  Krivičnog zakonika Republike Srpske.

